description: Най-голямата италианска банка с мерки за стабилност след неуспешния референдум в родината й

title: "УниКредит" вдига капитала и съкращава хиляди служители

maintext:
"УниКредит" официализира плановете си да увеличи капитала си с 13 млрд. евро, съобщават световните агенции. По този начин финансова институция ще направи опит да набере средства и да се справи с капиталовата дупка на фона на несигурността на пазара.
Най-голямата италианска банка обяви и намеренията си да съкрати 14 000 души до края на 2019 г., което ще й спести още над 1,1 млн. евроразходи. От борда на банката се надяват с тези реформи да постигнат и чиста печалба от 4,7 млрд. евро.
Решението на банката идва на фона на новата политическа нестабилност в Италия след неуспешния референдум за конституционни промени и оставката на премиера Матео Ренци.
През септември агенция "Ройтерс" съобщи, че "УниКредит" ще се опита да набере 16 млрд. евро капитал като емитира допълнителни акции и продаде част от активите си. Тогава вътрешни лица споделиха, че "УниКредит работи върху продажбата на "Пекао", "Финеско" и "Пионер", за да ограничи увеличението на капитала до 5-6 млрд. евро - ход, който може да донесе печалба до 10 млрд. евро.
По-рано този месец банката съобщи, че продава дела си в "Пекао". В рамките на сделката тя продава дял от 32,8% на застрахователя PZU, собственост отчасти на полската държава. Друга част от своя дял в размер на 7,3% ще бъде обърната в ценни книжа, позволявайки на "УниКредит" да печели от очаквано увеличение на цените на дяловете в полската банка.
Само през тази година банките в Италия загубиха 48% от стойността си на фона на притеснения на инвеститори заради 360-те млрд. евро, които те държат в необслужвани заеми. Дяловете на „Уникредит“ - единствената международно значима италианска банка, която през миналата година имаше 79 млрд. евро лоши заеми, са спаднали с 59% от началото на годината досега.


title: Антарктида: Все по-близо до това да стане част от България

maintext:
Антарктида е все по-близо до това да стане част от България. 1335 географски точки и местности на ледения континент носят български имена. Страната ни има право да ги именува така, защото наши изследователи активно изучават Южния полюс.
Някои от обектите с български имена са например базата „Свети Климент Охридски", която се намира на остров Ливингстън и близкия до нея Аспарухов връх, висок 760 м и кръстен на основателя на българската държава. Илиев ледник на остров Александър пък носи името на маестро Дико Илиев, създал мелодията на „Дунавското хоро”, а полуостров в североизточния край на остров Ливингстън носи името на морската ни столица Варна.
Първите български полярници пристигнаха на базата в Антарктида
Тази година снегът е много по-малко и полярниците ни са успели да влязат веднага в основната къща
25-та българска експедиция продължава изследванията си на Южния полюс, където сега е лято. Тя ще приключи през март догодина, а през тези три месеца нашите учени имат важни задачи, като това да изследват геологията на Антарктида и как климатичните промени влияят върху природата там.
Нашите полярници имат ново постижение. Двамата известни български алпинисти Николай Петков и Дойчин Боянов успяха да изкачат за пръв път връх Свети Борис, който може да се окаже и най-високия връх на остров Ливингстън.
„Ние българите, може и да сме малка нация, но в Антарктида сме голяма нация и сме наравно с всички велики сили, които са там преди повече от 100 години”, споделя директорът на Българския Антарктически институт проф. Христо Пимпирев.
В началото на 2017 г. до българската антарктическа база ще бъде издигнат паметник на кирилицата.
Вижте повече във видеото:

fasttext_language: bg


description: Германският външен министър Франк-Валтер Щайнмайер прикани руския си колега Сергей Лавров да работи за политическо решение на конфликта в Сирия

title: Германия поиска от Русия конструктивно сътрудничество

maintext:
Германия поиска Русия да оказва конструктивно сътрудничество и да помага за успокояване на напреженията в Европа.
Това стана на среща на германския външен министър Франк-Валтер Щайнмайер с руския му колега Сергей Лавров преди започващата днес годишна среща на министрите на външните работи на страните от Организацията за сигурност и сътрудничество в Европа (ОССЕ) в Хамбург, предаде ДПА.
Канцеларията на германския външен министър определи разговорите като „сериозни“.
Щайнмайер е призовал още за незабавно хуманитарно примирие в Сирия и е приканил Лавров да работи за политическо решение на конфликта.
Русия и Китай наложиха вето на резолюция на СС на ООН за Алепо
Документът бе подкрепен от 11 страни членки на съвета
Близо 50 външни министри ще участват в двудневната годишна среща на ОССЕ в Хамбург. Очаква се основни теми на обсъждане да са Сирия и Украйна.
Башар Асад: Победата в Алепо е важен етап към края на войната в Сирия
По думите на сирийския президент Русия никога не се е опитвала да налага свои решения за конфликта в страната
Преди срещата си с Щайнмайер Лавров разговаря с държавния секретар на САЩ Джон Кери, с когото обсъди положението в Сирия. Кери и Лавров са обсъдили резултатите на водените многостранни консултации за постигане на прекратяване на огъня в Алепо и доставяне на хуманитарна помощ в този сирийски град „за десетки хиляди цивилни сирийци, които отчаяно се нуждаят от нея“, съобщи без повече подробности говорителят на Държавния департамент Джон Кърби, цитиран от ТАСС.


description: Висши служители намекнаха, че истинският извършител на атентата с камион, при който загинаха 12 души, все още е на свобода

title: Германската полиция: Май хванахме грешния човек

maintext:
Германската полиция смята, че арестуваният пакистанец Навед Б. не е истинският извършител на вчерашния атентат в Берлин, при който загинаха 12 души, предаде Ройтерс, цитирайки германския в. „Велт“.
„Задържали сме погрешния човек, поради което имаме и нова ситуация. Истинският извършител все още на свобода, въоръжен и в състояние да извърши нови посегателства“, казал висш полицейски шеф, цитиран от вестника.
Началникът на берлинската полиция Клаус Кант, цитиран от АП, също каза, че не е ясно дали мъжът, задържан след атентата, наистина е шофьорът. „Засега не можем да потвърдим това“, посочи той пред журналисти.
„На практика не е сигурно, че той е шофьорът“, каза Кант, цитиран и от АФП.
„Заподозреният отрича да е извършил деянието“, написа в „Туитър“ полицията, като призова към бдителност.
Същевременно германският вътрешен министър Томас де Мезиер каза, че човекът, заподозрян за атаката в Берлин (Навед Б.), е пакистанец, подал молба за убежище. Мъжът отрича да е извършителят. Според министъра той е пристигнал в Германия на 31 декември 2015 г. и бил регистриран, след което се появил отново в Берлин през февруари.
Молбата му за убежище още не е разгледана, тъй като мъжът не е бил разпитан от компетентните органи поради липсата на преводач.
Разследването продължава, каза Де Мезиер.
Вътрешният министър подчерта, че няма никакво съмнение, че вчерашното нападение е атентат. Той отбеляза, че до момента групировката „Ислямска държава“ не е поела отговорност за акта по известните на властите канали.
Де Мезиер уточни най-новата равносметка от трагедията: 12 убити и 48 ранени, 18 от които – тежко. Малко от жертвите са разпознати, добави той.
Министърът потвърди, че полският гражданин, намерен мъртъв в кабината на камиона, е бил убит с огнестрелно оръжие.
Източници по сигурността казали за ДПА, че заподозреният за атаката в Берлин е бил известен на полицията във връзка със сексуално посегателство, извършено през юли. След разследване името му било включено във федерална база данни на престъпниците.
Очевидец на атаката в Берлин гонил на разстояние два километра предполагаемия шофьор на камиона, което помогнало за задържането на заподозрения, посочи полицията.
„С помощта на този човек стана възможно арестуването на заподозрения. Този граждански кураж ни носи днес известна утеха“, отбеляза говорител на берлинската полиция, цитиран от в. „Велт“. През цялото време докато преследвал предполагаемия извършител на кървавото нападение, очевидецът поддържал връзка по телефона си с полицията, като давал ключови указания за местонахождението на беглеца.


description: Този път е във връзка с разследване за купуване на гласове на предишните парламентарни избори

title: Сотир Цацаров отново поиска имунитета на депутата от ДПС Илия Илиев

maintext:
Главният прокурор Сотир Цацаров отново поиска снемане на имунитета на депутата от ДПС Илия Илиев. Този път искането е във връзка с разследване за купуване на гласове на последните парламентарни избори през 2014 г. в Ямбол.
Според разследващите в периода 5 септември - 5 октомври 2014 г. Илиев е предлагал от 30 до 50 лева на жители на ромската махала в Ямбол, за да гласуват за него. На 5 октомври пък депутатът от ДПС е предложил на осем души по 20 лева и е дал сумата от 100 лева, с цел да ги склони да упражнят избирателното си право в своя полза.
Цацаров поиска имунитета на депутат от ДПС
Като общински съветник в периода 2007-2009-а чрез подставени лица е контролирал три фирми
През март тази година Цацаров поиска имунитета на Илия Илиев във връзка с друго досъдебно производство – за длъжностно присвояване в период, в който е бил общински съветник в София от ГЕРБ.


description: Тя беше оценена на 15,8 млн. долара

title: Откриха отдавна изгубена скица от Леонардо да Винчи

maintext:
Отдавна изгубена и невиждана досега скица на Леонардо да Винчи беше открита от служител на френската тръжна къща „Тажан”. Експертите оцениха творбата на 15,8 млн. долара.
Учени ще изследват ДНК на Леонардо да Винчи
Пробите са събрани от картините му
Това е една от осемте скици, които ренесансовият художник е направил на мъченика Свети Себастиан. На нея е нарисуван светецът, завързан на дърво, а от другата ѝ страна има бележки за светлината и сенките.
Според „Тажан” скицата е „изключителна находка” и е първата открита непозната творба на Да Винчи от 15 години насам.
Скицата е занесена за оценка от директора на отдела за старите художници в тръжната къща Тади Прате заедно с още 13 рисунки без рамки, сред които той забелязал „нещо интересно от XVI в.”. Той потърсил второ мнение от парижки, който определил, че художникът е рисувал с лявата ръка и видял две бележки на гърба на листа.
Автентичността ѝ е потвърдена и от експертката Кармен Бамбах от нюйоркския музей „Метрополитън”. Според нея тя е направена от 1482 г. до 1485 г., когато Да Винчи работи в Милано.


description: Преди да се върнат по домовете си, хората трябва да ги отоплят и ремонтират

title: Хитрино се събужда с пусти улици

maintext:
Хитрино се събуди днес с пусти улици. Преди да се завърнат по домовете си, хората ще трябва да ги затоплят и ремонтират.
Вчера около 130 къщи бяха проверени от експерти на „Гражданска защита”, за да са сигурни, че те не са опасни. Все още обаче по земята има стъкла.
Много от жителите са притеснени, че за да отоплят домовете си, ще трябва да купят електрически уреди, за да не гръмне цялата система.
Един от потърпевшите – Симеон Миланов, каза, че след като няма ток и вода, не може да пусне радиаторите, за да види кои са здрави и кои са пукнати.
Очаква се днес в Шумен да бъде гледана мярката за неотклонение на двамата машинисти.
При инцидента в Хитрино на 10 декември загинаха седем души, 29 бяха ранени.
Вчера последната опасна цистерна бе изтеглена от селото. Следобед жителите бяха допуснати по домовете си.
По последна информация кука на теглич е пробила цистерната и така се е стигнало до изтичането на пропилен, който пък се е възпламенил от печка в къща, близо до гарата. Това сочат последните данни от разследването.
Дерайлиралата композиция е била съставена от 26 вагона. 20 от цистерните съдържали пропилен, три пропан бутан и три били празни - двете буферни и една с установен дефект.
Влакът е изпреварвал разписанието си с 21 минути, сочи разследването. При влизане на гара Хитрино се движел със 78 км/ч.,
Повече от 50 къщи и сгради в селото са частично или напълно разрушени.


description: Съдът не прие Летящото спагетено чудовище да се приравнява на Господ и Аллах

title: Българските пастафарианци остават в нелегалност

maintext:
Съдът в София отказа да регистрира пастафарианството като официално вероизповедание в България. Така то ще продължи да се практикува предимно на маса, съобщава електронното издание "Правен свят".
Справка в Софийският градски съд показва, че съдът е отказал да регистрира Църквата на Летящото спагетено чудовище, която обединява пастафарианците.
Характерно за тази църква е, че последователите лесно се разпознават по техния дрескод, който включва носенето на гевгир на главата. Пастафарианците приемат, че вселената е създадена от Летящото Спагетено Чудовище. Всъщност, това е абсурдната теория на основателя - физикът Боби Хендерсън, с която той се бори срещу библейското обяснение за сътворението.
Как протече първата пастафарианска сватба у нас?
Запознайте се със Стефан и Николет и техните гости
Учредител на е Църквата в България е Стефан Кирязов. Съдът обаче не прие иронията и му отказа официална регистрация.


description: То е заподозряно във връзки с терористичната групировка „Ислямска държава”

title: 12-годишно момче се опита да взриви бомба до коледен пазар в Германия

maintext:
12-годишно момче се е опитало да взриви бомба на коледен базар в германския град Лудвигсхафен. Опитът е от края на ноември, но едва сега се разбира за него. Това е първият случай в Европа на дете, замесено в опит за атентат, коментират германски есперти по сигурността.
На 26 ноември, само дни след като Коледният базар в Лудвигсхафен е открит, 12-годишно момче оставя раницата си сред празничните павилиони. Никой не подозира, че вместо учебници, в сака е скрита самоделна бомба - стъклен буркан пълен с взривно вещество. Към него са прикрепени пирони и нещо подобно на фитил. Дефект предотвратява най-лошото.
Дни по-късно, на 5 декември, момчето прави втори опит - поставя нов взрив близо до сградата на кметството. Случаен гражданин забелязва и алармира полицията. Заплаха за бомба приземи самолет на "Луфтханза" Взривно устройство не е било намерено на борда
Младежът е задържан. Той е роден в Германия, но е от иракски произход. Според разследващите е силно радикализиран и има съмнения, че е вербуван от „Ислямска държава”. Искал да пътува до Сирия, за да се присъедини към структурите на групировката.
Новината предизвика нова вълна от недоволство в страната.
Момчето е настанено в център за задържане на малолетни. Въпреки новината, жителите на Лунвигсхафен не се отказаха да изпият по-чаша греяно вино.
Още с откриването на Коледния сезон, мерките за сигурност на коледните базари са завишени.


description: Тя ще покрива цялата 900-километрова граница, завършват я през март или април

title: Великата турска стена я отделя от Сирия

maintext:
Турция ще приключи изграждането на стената по 900-километровата си граница със Сирия до април, съобщи днес председателят на Турската служба за масово жилищно строителство (ТОКИ), цитиран от „Ройтерс”.
ТОКИ изгражда две трети от стената по границата със Северна Сирия, в която турските власти предприеха операция през август с цел да изтласкат от района бойците от "Ислямска държава" и сирийските кюрдски милиции.
Стената ще бъде изцяло завършена през март или април. „Ние изграждаме допълнителни пътища за подсилване на сигурността на границата, както и кули, които са от огромно значение за нашата сигурност”, каза председателят на ТОКИ Ергюн Туран пред световната агенция.
Турското посолство в София било цел на ИДИЛ
Джихадистите търсят отговор на военната операция на южната ни съседка
Строителството на стената започна през 2014 г. с цел борба с контрабандата и нелегалната миграция.
Близо три милиона сирийци потърсиха убежище в Турция от началото на сирийската гражданска война преди близо шест години.
Туран посочи, че очаква тази година ТОКИ да изгради общо 64 200 жилища в Турция, повече от първоначалната цел за 60 хиляди жилища.
ТОКИ планира да изгради още 65 хиляди жилища през 2017 г., каза Туран.
Службата има водеща роля в усилията на правителството за възстановяване на Югоизточна Турция, която е арена на сблъсъци между армията и кюрдски бойци. Туран каза, че 7000-8000 жилища ще бъдат изградени през новата година в районите, които са били засегнати най-много от сблъсъците, а още 10 хиляди ще бъдат изградени в Източен и Югоизточен Анадол през 2017 г.


description: Вероятно и Апелативният съд няма да я оправдае

title: Владимира Янева след месец ще научи присъдата си на втора инстанция

maintext:
Владимира Янева най-вероятно няма да бъде оправдана по делото "Червей" и на втора инстанция. Днес Апелативният съд изслуша пледоариите на страните и каза, че ще се произнесе до месец.
Оправдателните присъди на втора инстанция се разбират в зала, а когато наказанието се оповестява до месец, то обикновено потвърждава решението на градския съд или е променено, но не и отменено.
Владимира Янева беше осъдена на една година условно за това, че е разрешила използване на СРС-та по-дълго от законовия срок. Тя обаче обясни, че може и да е сбъркала, но е имала достъп до справки, в които не били отбелязвани всички искани и давани срокове за продължаване на подслушванията.
Владимира Янева се яви за първи път по делото „Червеи”
Сега бил моментът да се защити в процеса, в който на първа инстанция беше осъдена условно
„Това са имена, които си приличат (...) за половин година е напълно нормално и човешко да не помниш дали си давал за Змията, за Червей или са давал по Медуза”, обясни адв. Людмил Рангелов, който представлява бившия шеф на „Вътрешна сигурност” в МВР Тодор Костадинов. Именно тази служба в МВР иска специалните разузнавателни средства по „Червеи”.


description: Бунтовниците стреляли с български ракети по западните квартали на сирийския град

title: Д-р Мохд Абуаси: Медиите говорят само за част от жертвите в Алепо

maintext:
Има невинни хора, които са загинали както в контролираната от бунтовниците източна част на Алепо, така и в западната, където са правителствените сили. Това каза в студиото на „Тази сутрин” д-р Мохд Абуаси от Центъра за близкоизточни изследвания след завръщането си от двуседмичен престой в най-големия сирийски град.
От думите му стана ясно, че заедно с журналиста Диляна Гайтанджиева (която и преди е правила репортажи заедно с войските на режима-б.р.) е бил в контролираната от президента Башар ал-Асад половина. Той посочи, че от Изток са падали ракети, които за ден са убили 26 души. По думите му голяма част от използваното от опозицията оръжие е българско, като спомена за 9 склада, в които по-голямата част от ракетите и снарядите били произведени в Лясковец през втората половина на 2015 г.
Евакуацията от Алепо продължава
Тежката ситуация в най-големия сирийски град влиза в Съвета за сигурност
„По медиите не съм чул да се говори за цивилните в западната част”, заяви Абуаси, като изнесе данни, според които там са загинали 10 000 души, а ранените са 100 000, докато на Изток, където авиоударите са непрекъснати, жертвите били 7000. Думите му се разминават с официалния наратив на Дамаск, който все още се опитва да представи западната част на Алепо като мирно място, където хората се забавляват.
Според анализатора, жителите на Източно Алепо чак сега напускат домовете си, защото терористите не им давали да си тръгнат. Сега, обаче, имало не повече от 10-20 000 души, които трябва да се евакуират.
„Тази война, която се води на пропагандно ниво между двете страни, е по-голяма от тази, която се води на земята”, заяви д-р Абуаси. По думите му в Източно Алепо няма нито една медия, а видеоклиповете от местни активисти всъщност идвали от групировките и били манипулация. В контролираната от режима част не било така – там снимали екипи на Си Ен Ен, Би Би Си и Си Би Ес.


title: Надежда Нейнски за атентата в Истанбул: Информационното затъмнение продължава

maintext:
Ситуацията в Истанбул е доста напрегната. Продължава да има информационно затъмнение около детайлите на двойния атентат от снощи. Това каза българският посланик в Турция Надежда Нейнски в предаването „120 минути“ по bTV.
Вчера близо до стадиона на футболния клуб „Бешикташ“ имаше две експлозии – на кола бомба и атентатор самоубиец. Загинаха близо 40 души, повечето от които – представители на органите на реда, а ранените са около 200.
Нейнски посочи, че до този момент не е ясно кой стои зад взривовете. По мнението на мнозина атаките срещу сили на реда са типични за Кюрдската работническа партия (ПКК), но не и самоубийствените атентати. Твърди се, че нападателите са избягвали цивилни жертви, а основната им цел е била турската държава и силите на реда, каза посланикът ни.
Александър Велев: Най-вероятно зад атентата в Истанбул стои ПКК
Няма данни за пострадали българи при експлозиите снощи
Междувременно отговорност за нападенията пое кюрдската групировка „Соколите на свободата на Кюрдистан“ (ССК).
От загиналите голяма част – около 30, са полицаи, а останалите са цивилни. Броят на жертвите обаче може да нарасне, защото много от ранените са в тежко състояние, добави Нейнски.
Градът е нащрек, пълно е с полиция, водят се разследвания, каза още тя.
Посланикът потвърди информацията, че няма данни за пострадали българи при нападенията.
МВнР: Не пътувайте до Турция, ако не е спешно
При атентат в Истанбул вчера загинаха 38 души, а над 160 бяха ранени
Имало заседание на посланиците на европейските държави в Турция, на което е коментирана обстановката, мерките за сигурност и данните, с които разполагат до този момент.
Излязохме с позиция на подкрепа към Турция и изразихме своите съболезнования, добави Нейнски.


title: Българска фризьорка кандидатства за Гинес с 330 прически за осем часа

maintext:
Фризьорката от Пазарджик Ваня Иванова кандидатства за Световните рекорди на Гинес, като за осем часа направи прически на 330 момичета.
Всяка фризура ѝ отне по минута и 30 секунди.
Бяха използвани 3500 фиби.
За днешния ден Ваня се подготвя от шест години. Амбицирала се, когато научила за постижението на руска коафьорка – 319 прически за 12 часа.


title: Кучетата – едни от първите спасители в Хитрино

maintext:
Кучета на ПСС бяха едни от първите спасители в Хитрино след взрива на жп цистерна на гарата в селото.
Шест часа след експлозията на терен пристигат три кучета – Бари от Троян – спасител от клас оперативен, Гонзо от Априлци и Вихрен от Пловдив.
Опустошеният район е обходен за денонощие, вероятните места със затрупани – маркирани и предадени на следващите по спасителната верига.
„Кучетата точно при такъв терен – разрушени сгради, са обучени да се мотивират. Те отделят страшно голямо количество адреналин и са готови да се впуснат в боя и да работят“, разказа водачът на Бари – Захари Захариев, доброволец към ПСС при БЧК – Троян.


description: Въпреки че кметът заяви пред bTV, че строежът е спрян, все още няма документи за това

title: Жителите на пловдивския район „Тракия“ отново протестират срещу строеж

maintext:
Няколко десетки жители на пловдивския район „Тракия“ отново излязоха на протест срещу застрояването на зелените площи и поискаха незабавно спиране на конкретен строеж в междублоково пространство.
Жители на пловдивския район „Тракия” се готвят за протест заради строеж
Вместо детска площадка пред прозорците им може да се появи 7-етажна сграда
Преди месец пред камерата на bTV кметът на района Костадин Димитров заяви, че изграждането на многоетажната сграда в парцела ще бъде анулирано поради гражданския натиск.
След репортаж на bTV отмениха застрояването на зелени площи в Пловдив
Стотици излязоха да протестират в район „Тракия“
Хората обаче са недоволни, тъй като крайният срок за писмен отговор на жалбата им изтича след ден, а липсват документи, които да указват спирането на строежа.
На място се появи и инвеститорът на обекта, който заяви, че няма да премести строителния кран и техниката, тъй като строеж все пак ще има, макар и не на блок.


description: Кои ще бъдат най-натоварените маршрути?

title: Над 400 000 българи ще пътуват за празниците

maintext:
Над 400 000 българи ще напуснат домовете си за коледните и новогодишни празници.
Около 250 000 автомобила се очаква да напуснат столицата утре, съобщиха от Пътна полиция. Най-натоварени ще бъдат автомагистралите „Люлин” и „Струма”, пътят София-Перник, през Владая, пътят за Калотина, Кресненското дефиле.
Очаква се сериозен трафик и по магистрала „Хемус”, където ремонтът на двата тунела до Витиня продължава. При задръствания движението ще се отклонява през обходни маршрути.
Гранична полиция разпореди непрекъснат работен процес на граничните пунктове.
Автобусните превозвачи заявиха, че вече са се подготвили за празниците, като са пуснали почти двойно повече места както по вътрешните, така и по международните линии.
МВР се готви да посрещне натоварения трафик по празниците (ВИДЕО)
Хиляди автомобили ще напуснат големите градове
От Българските държавни железници съобщиха, че също са готови за голямото пътуване и уверяват, че няма да има закъснение на влаковете.
„Допълнително вагони са дадени, има увеличение на съставите. Създали сме организация повече каси да са отворени”, заяви инж. Генчо Мирков.
Най-много билети са купени за влаковете София- Горна Оряховица-Варна. Всички места за спалните вагони за изчерпани.
Заради струпването на много хора на софийската Централна гара и Автогарата столичната полиция засили мерките за сигурност. Спецчастите ще дежурят поне до 2 януари, когато се очаква пътниците отново да се приберат в столицата.
От пътна полиция заявиха още, че ще затегнат контрола ще предимно в курортните комплекси и в близост до заведенията.
Черната статистика показва, че часовият диапазон между 11 и 12 ч. е най-опасен за шофиране, а най-много катастрофи стават между 17 и 18 ч. Миналата година по време на коледните и новогодишни празници на пътя са загинали 16 души, а близо 300 са били ранени.
Вижте повече във видеото:


title: Учени откриха следи от замръзнал океан на спътник на Плутон

maintext:
Учените откриха следи от замръзнал подземен океан на най-големия спътник на планетата Плутон. За това свидетелстват триизмерните фотографии от сондата New Horizons, която е прелетяла над Плутон и неговите спътници през юли 2015 г.
Харон, най-големият член от „свитата“ на планетата джудже, има много сложен и контрастен релеф. Върху неговата повърхност учените са открили гигантски „канавки“ с дълбочина 4-5 км и мощни планински вериги, което е било пълна изненада.
На екватора на Харон е разположена цяла мрежа от каньони, получили наименованието „Депресията Серенити“ в чест на кораба от едноименния фантастичен филм. Тя е най-дългата в цялата Слънчева система, нейната дължина надхвърля 1800 км, което е пет пъти повече, отколкото е дължината на Великия каньон на Земята. Тези каньони са възникнали в резултат на замръзването на океан в недрата на Харон, смятат учените на НАСА.


description: Те ще бъдат отпуснати по условията на Програмата за развитие на селските райони

title: И Брюксел отпусна пари за Хитрино

maintext:
Европейската комисия отпуска близо 20 млн. лв. или 10 млн. евро на Хитрино за щетите от взрива на влакова композиция.
Правителството отделя 10 млн. лв за подпомагане на Хитрино
С европари ще възстановяват инфраструктурата в селото
Средствата ще бъдат насочени целево по възможно най-бързия начин към общината Хитрино за справяне с пораженията от взрива, обяви министърът на земеделието и храните в оставка Десислава Танева Брюксел, съобщи „Фокус“.
По думите й решението е взето от работна група, създадена по инициативата на еврокомисар Кристалина Георгиева, с подкрепата на еврокомисаря по земеделие Фил Хогън и еврокомисарят Корина Крецу.
„Това ще стане по условията на Програмата за развитие на селските райони“, поясни Танева. Тя уточни, че към момента Хитрино има проектна готовност за ВиК инфраструктура, улична мрежа и пътна мрежа на обща стойност 8 млн. лв.
Министърът на земеделието обясни, че в случая става въпрос за целеви прием – само за община Хитрино.


description: Към момента движението по пътищата все още е нормално

title: От Пътна полиция очакват натоварен трафик в последния работен ден

maintext:
В последния работен ден преди новогодишните празници се очаква натоварен трафик, съобщиха от Пътна полиция.
Към момента движението все още е нормално, но се очаква по-късно следобед да бъде по-интензивно.
Пътищата са проходими при зимни условия, затворени са само проходът Троян – Кърнаре и пътя Шипково – Рибарица, като за това има осигурени обходни маршрути.
От 14 ч. утре спират движението по бул. „Цар Освободител”
Мерките за сигурност за новогодишния концерт на площад „Батенберг” ще бъдат затегнати
От 16 до 20 ч. ще бъдат спирани камионите над 20 т. Това ще се случи по същото време и в последния почивен ден – 2 януари.
Именно тогава се очаква траяфикът да бъде най-натоварен, съобщи началникът на Пътна полиция – СДВР Тенчо Тенев.
Той увери, че максимален брой екипи, регулират движението навсякъде.
От Пътна полиция посъветва всички граждани да карат бавно и внимателно и тръгват навреме.


description: Пропагандата на групировките обаче няма да бъде автоматично премахвана

title: Интернет гиганти заедно ще откриват екстремисти

maintext:
„Фейсбук”, „Майкрософт”, „Туитър” и „Ютюб” започват партньорство в световен мащаб, за да откриват и пресичат пропагандата на тероризма в интернет.
Четирите американски компании ще създадат обща база данни на т.нар. дигитални отпечатъци на снимки или видеозаписи с пропаганда на тероризма, които са отстранени от платформите им.
Няма да има автоматично оттегляне или блокиране на съдържание, а всяка от четирите компании ще преценява дали това съдържание нарушава нейните правила. Ще се започне с оттегляне от платформите на най-фрапиращите и екстремни съдържания, които нарушават правилата на компаниите.
Тероризмът винаги е търсел публичност, като екстремистите преди години търсеха вниманието на основните световни медии, докато след 11 септември групировки като „Ал-Кайда” не започнаха да работят предимно с телевизии, които смятат за идеологически по-близки. „Ислямска държава” вкара този процес в XXI век, като създаде своя мощна медийна група, която произвежда професионално направени пропагандни материали за социалните мрежи.


description: Лидерите на страните-членки на ЕС ще трябва да намерят компромиси по някои от най-важните теми за Европа

maintext:
В Брюксел ще се проведе последният Европейски съвет за тази година.
Лидерите на страните-членки на Съюза ще трябва да намерят компромиси по някои от най-важните теми за Европа в момента.
Те трябва да уточнят позициите си по миграционната криза и споразумението на Евросъюза с Турция. Украинският конфликт и отношенията с Русия пък предизвикват различия.
Въпреки резервите на Италия евролидерите вероятно ще се обединят около продължаване на икономическите санкции срещу Русия.
Крайно напрегнатата обстановка в сирийския град Алепо със сигурност ще е сред най-обсъжданите.
Довечера британският премиер Тереза Мей няма да вечеря с останалите 27 европейски лидери. В нейно отсъствие те най-вероятно отново ще припомнят, че раздялата с Великобритания трябва да стане факт възможно най-бързо.


title: Шефът на „Булмаркет”: Взривът в Хитрино е необясним и мистериозен

maintext:
„Взривът, който се е получил в Хитрино е напълно необясним и мистериозен”, заяви управителят на „Булмаркет” Станко Станков пред bTV.
По думите му компанията се занимава с превоз на въглеводородни газове от 20 години и дори специалистите нямат обяснение за възникналия взрив.
„Логично е когато пробивът стане в предната част на цистерната оттам да стане експлозията, а посоката е точно обратната. В края на вчерашния ден допуснаха наши хора до вагоните, видяха състоянието на този вагон, той е разпран отдолу целия”, поясни Станков.
НКЖИ: Има информация, че влакът в Хитрино се движел с превишена скорост
Влакът трябва да се движи с до 40 км/ч при влизане в гарата, но не мога да предполагам колко е била, каза главният разследващ на НКЖИ Бисер Минчев
„Разбрах, че на този прелез за тази година са станали четири инцидента”, каза той, но добави, че няма подробности по темата.
Той поясни, че и тримата машинисти на влаковата композиция са опитни и с достатъчно стаж във фирмата. Категорично отрече да са били пияни, като поясни, че са минали през дрегер преди курса.
Управителят на „Булмаркет” заяви, че при съдебен процес компанията ще понесе отговорността си ако има вина.
„Ние сме отговорна и социална компания и във всички случаи ще помогнем на хората. Вероятно ще се свържем с кмета на селото и ще уточним някаква програма”, каза още Станков.


description: Те настояват за гарантиране на личната помощ

title: Родители на деца с увреждания излязоха на нов национален протест

maintext:
Родители на деца с увреждания отново излязоха на национален протест в центъра на София.
В 11 ч. те направиха жива верига пред парламента.
Протестиращите настояват за Закон за личната грижа, който да гарантира по-достоен живот за техните деца и възрастните с увреждания. Искат и създаването на подробен електронен регистър на всички лица с увреждания, както и повече възможности за интеграция в обществото.
България е единствената страна в Европейския съюз, в която хората с увреждания и родителите на такива деца кандидатстват за личен асистент всяка година.
< >
Протестът е подкрепен от най-малко 20 организации от 10 града в страната. Това ще бъде четвъртата подобна акция от година и половина насам и третият за 2016 г.
„Ако не си на нашето място, няма как да разбереш какво ни е“, казва Диана Димитрова, майка да момче, родено с хидроцефалия.
Вижте историята на Диана и сина ѝ Живко:
По думите на Диана „само ние можем да променим системата, с нашите действия и протести. Системата ни кара да се чувстваме хора втора ръка – постоянно ходим да подаваме някакви молби за нещо, да се молим, защото сме отговорни родители и сме останали вкъщи да си гледаме нещата“.
Вижте повече във видеото: По-рано днес пред bTV друга майка – Цветелина Маринова, също сподели, че година и половина след първия протест все още се чувства като човек втора ръка, дори по-зле. „За последната година това е третият ни протест. Фактът, че отново сме тук в този студ говори, че проблемът става все по-дълбок, не защото едва ли не нищо не са чули – напротив, опитаха се да ни дадат някакви пари. Проблемът е там, че се опитват да ни разделят. За да дадат пари на моето дете, ще трябва да ги вземат от друго. И ще ги вземат“, коментира Маринова.
Припомнете си историята на Цветелина и нейната дъщеря Вики, която ви разказахме преди година и половина:
Мария Христова от с. Стан, Шуменско, която е пътувала цяла нощ, за да участва в протеста, показа фиша си. Тя попита може ли да се живее с тези пари. „Възмутена съм, че се отнасят така с нас, че ни правят на маймуни“, каза Христова.
„Очаквам да има промяна след този протест, защото след всеки следващ винаги ни канят в някакви стаички. Обикновено пред нас застават някакви хора, които гледат тъпо и ни задават въпроса: „Какаво да направим?“. Ние искаме единствено да спазят Конвенцията за правата на хората с увреждания“, добави Маринова.
Вижте повече във видеото:


title: Двете язидки, избягали от ИДИЛ, бяха наградени с приза „Сахаров”

maintext:
Двете жени от религиозното малцинство на язидите, които избягаха от сексуалното робство на „Ислямска държава” в Ирак, бяха наградени с едно от най-големите отличия за човешките права в Европа – наградата „Сахаров”. Това се случи по време на специална церемония в Европейския парламент в Страсбург.
Две язидски жени получиха наградата „Сахаров“
Надя Мурад и Ламия Башар избягаха от „Ислямска държава“ и разказаха за ужасите, които извършват джихадистите
Признанието за Надя Мурад и Ламия Аджи Башар е не само за това, че успяха да избягат от сексуалното робство, в което ги държаха терористи от „Ислямска държава”, но и че проявиха смелостта да разкажат на целия свят за преживените зверства.
През август 2014 г. „Ислямска държава” напада язидската общност в провинция Синджар, Ирак. Стотици мъже и възрастни жени са избити, а младите са взети в плен.
„Убиха баща ми, братята ми. Четири пъти бях препродавана като сексуална робиня. Измъчваха ме. Един от мъжете, който ме държеше в плен дори изработваше експлозиви и ме принуждаваше да му помагам”, разказа Ламия пред пълната зала на Европейския парламент.
Тя и Надя успяват да избягат от плена на терористите. Първоначално с тях имало и още едно момиче, но то настъпва мина и загива. Ламия пък губи зрението си и получава изгаряния по тялото.
„Сега аз съм гласът на всички жертви на „Ислямска държава”. Аз съм гласът на онези, които останаха без глас, които загубиха живота си”, споделя още девойката.
Повече от 3000 жени и деца от язидската общност все още са в плен. Религиозното общество е подложено на геноцид от страна на „Ислямска държава”.
„Бойците на Ислямска държава искаха да ни лишат от чест. Сега вие ни я връщате. И искам да кажа на бойците на ИДИЛ, че ако вие сте решили да живеете недостойно, то Европа се бори за човечност, за чест и достойнство!”, сподели другата отличена – Надя.
Сред финалистите за наградата е и бившият главен редактор на опозиционния турски вестник „Джумхюриет” Джан Дундар, преследван от режима на Реджеп Ердоган за разкритията, че турските служби са доставяли тайно оръжия за Сирия.
Отличието "Сахаров" се връчва на личности, отдадени на каузата за спазване и защита на човешките права и свободата на мисълта. Първият носител на приза например е Нелсън Мандела.
Очаквайте ексклузивното интервю на Надя и Ламия в bTV Репортерите.


description: Вземете своя потребителски кредит в периода 15 ноември 2016 г. – 30 декември 2016 г. и можете да спечелите!

title: Банка Пиреос България АД предлага промоционален потребителски кредит с нови, по-изгодни условия

maintext:
Банка Пиреос България АД представя обновения си промоционален потребителски кредит с нови по-гъвкави и атрактивни параметри.
Всички клиенти, кандидатствали и усвоили в този период потребителски кредит от Банка Пиреос България АД, участват в промоционалната ни томбола! Всяка седмица 5/пет/ кредитополучатели ще бъдат изтеглени на случаен принцип и ще получат подарък от Банка Пиреос България: вноската по техния кредит за месец януари 2017 г., платена от Банката! Повече информация за правилата на промоционалната ни томбола се съдържат на www.piraeusbank.bg
Освен за стандартните цели като ремонт, пътуване, важни събития и покупка на всичко, за което Ви е необходимо допълнително финансиране, промоционалният потребителски кредит може да се използва и за рефинансиране.
Предложението е валидно до 30 декември 2016 г. и включва променлива лихва от 7,7%, при превод на работна заплата в Банката, която при рефинансиране на кредит над 10 000 лв. е в размер на 7,1%. Клиентите с осигурителен доход мин. 1800 лв. могат да се възползват от специалното ни предложение за лихва в размер на 6,65%. Максималният размер на кредита е 30 000 лв., а най-дългият срок за погасяване е 120 месеца.
В допълнение, няма такса за кандидатстване, а Банка Пиреос България АД дава допълнителен бонус към всеки кредит с размер над 3000 лв. - кредитна карта Visa или MasterCard с предварително одобрен лимит от 500 лв. и без годишна такса за целия срок на кредита.
Клиентите може да получат повече информация за този продукт на телефона на Денонoщния информационен център 0 700 12 002 или на e-mail customerservice@piraeusbank.bg, оставяйки трите си имена и актуален телефон за връзка.
Представителен пример:
При кредит в размер на 5000 лева, срок на изплащане 5 г., и при лихвен процент 7,70%: ГПР 8,51%, обща дължима сума 6099,94 лева и месечна вноска 100,67 лева. ГПР не включва разходите за застраховка „Живот“ и таксите за обслужване на дебитната карта.
При кредит в размер на 10 000 лева, срок на изплащане 5 г., и при лихвен процент 6,65%: ГПР 7,25%, обща дължима сума 11 871,89 лева и месечна вноска 196,36 лева. ГПР не включва разходите за застраховка „Живот“ и таксите за обслужване на дебитната карта.


description: Няма пострадали хора

title: Пожар гори в жилищна сграда в кв. "Изток" в Пазарджик

maintext:
Пожар гори в жилищна сграда в кв. „Изток” в Пазарджик. Към мястото са изпратени два противопожарни автомобила с дежурната смяна пожарникари, както и екип на полицейския участък.
Огънят е засегнал покривната конструкция на къща и е нанесъл щети по втория етаж на сградата.
Няма пострадали хора.
След изгасване на пожара ще се установява причината довела до възникването му.


description: Проблемът, който блокира движението му за часове и доведе до транспортен хаос, беше отстранен около 23 ч. снощи

title: Днес метрото в София се движи нормално

maintext:
След проблемите в столичното метро вчера, днес то се движи нормално.
Вчера техническа повреда, свързана с контактната мрежа, спря мотриса, идваща от станция „Сердика” на станцията „Софийски университет”. От 18 ч. метрото по линия 2 спря движение и в двете посоки. Сериозни закъснения имаха и мотрисите по трасето „Лозенец – Обеля”.
Повредата в метрото е отстранена, движението е възстановено
Причина за спирането на мотрисите се оказа проблем с контактната мрежа
Един от основните проблеми беше липсата на информация в първите около 20-30 минути след инцидента, разказаха свидетели. Едва половин час след като блокираната мотриса направила няколко безуспешни опита да тръгне, имало съобщение по радиоуредбата.
В същото време обаче на станцията вече спряла и друга мотриса, която свалил а пътниците, и това довело до блъсканица. Билети пък продължили да се продават, макар че не можело да се използват.
Пред bTV главният диспечер на софийския метрополитен Павел Димов заяви, че на петата минута след съобщението за проблем на мястото на повредата е имало три аварийни групи. Повредата обаче се оказала по-сериозна и не е могла да бъде отстранена бързо.
Той увери, че хората, които работят в метрото, са готови за подобни ситуации, но вчера им е било нужно повече време, за да локализират повредата.
По думите му служителите на метрото минават годишни обучения – и самостоятелни, и съвместно с екипи на МВР и гражданската защита, така че знаят как да реагират, дори когато има заплаха за сигурността.
Авария в столичното метро парализира движението в час пик (СНИМКИ)
Техническа повреда спря мотриса на централната станция на Софийския университет
Димов каза още, че на хората, които не са могли да ползват билетите си, са върнати парите – замяната става на самите билетни каси.
Той призна, че е имало проблем с осигуряването на адекватна информация в първите минути на инцидента.
Проблем също така е било и че информацията е съобщавана само на български език, макар в метрото да пътуват и много чужденци. Димов пое ангажимента при следващ подобен случай служителите на метрото да са по-добре подготвени.
Вижте още във видеото:


description: 7-годишно момиченце се взриви в полицейски участък в Дамаск, по-рано през деня германските власти съобщиха за осуетен атентат, подготвен от 12-годишно момче

title: Терористи използват все по-малки деца за атаки, включително в Европа

maintext:
Терористите ислямисти все по-често използват деца за извършване на самоубийствени нападения.
7-годишно момиченце днес се взриви в полицейски участък в Дамаск. По-рано през деня германските власти съобщиха за осуетен атентат през ноември, подготвен от 12-годишно момче.
При днешната експлозия в сирийската столица загинаха трима служители на реда, а още няколко бяха ранени.
12-годишно момче се опита да взриви бомба до коледен пазар в Германия
То е заподозряно във връзки с терористичната групировка „Ислямска държава”
Взривното устройство е било прикрепено към тялото на момиченцето, което влязло в полицейския участък и заявило, че се е изгубило. Експлозивът е бил задействан дистанционно.
Световните агенции досега не са съобщавали за толкова малко дете, пожертвано за самоубийствено нападение.
В края на ноември 12-годишно момче е оставило раница със самоделно взривното устройство на новооткрития коледен пазар в германския град Лудвигсхафен. По щастлива случайност експлозивът не е избухнал. Седмица по-късно детето направило втори опит и поставило нов взрив до сградата на кметството.
Бдителен минувач обаче предупреждила полицията.
Момчето е семейство на иракски имигранти, но то е родено и е живяло в Германия. То е арестувано и полицията разследва как е било радикализирано.


title: Австрийският парламент реши родната къща на Хитлер да бъде конфискувана

maintext:
След години на спорове и противоречия, Австрийският парламент прие закон, който разреши родната къща на Адолф Хитлер да бъде конфискувана.
Сградата в Браунау на Ин, в която Хитлер е роден през 1889 г., е собственост на Герлинде Помер, която многократно е отказвала да продаде сградата, както и да позволи реставрацията ѝ. В продължение на години правителството на Австрия плащаше щедър наем на Помер, опитвайки се да предотврати триетажната сграда да се превърне в място за неонацистки туризъм. Решението на парламента обаче слага край на дългосрочния спор със собственичката, а тя ще получи компенсация. Не е ясно обаче какво ще прави правителството с къщата на Хитлер.
Австрийската държава иска къщата на Адолф Хитлер
Целта на властите е тя да не се превърне в място за нацистки култ
В миналото тя е била използвана от местна благотворителна организация като дневен център и работилница за хора със специални нужди. През 2011 г. обаче собственичката не разрешава ремонта на къщата и дружеството е принудено да се премести.
Бъдещето на сградата е широко обсъждано в страната. Общественото мнение е разделено между това тя да бъде съборена или да бъде сменено преназначението ѝ. Все още не е ясно какво ще се случи с къщата, въпреки че преди два месеца австрийският вътрешен министър Волфганг Соботка заяви, че тя ще бъде разрушена.
Това обаче би означавало да се отрече нацисткото минало на Австрия, коментират историци по темата. Множество културни организации отбелязват, че сградата е част от историческия градски център и затова
Хитлер е роден в стая под наем на последния етаж на сградата, която се намира близо до границата между Австрия и Германия на 20 април 1989 г. По време на нацисткия режим къщата е трансформирана в храм на Хитлер, след като градът привлича огромна вълна от туристи, но през 1944 г. обаче тя е затворена.
Местните твърдят, че тя все още привлича симпатизанти на неонацизма, въпреки опитите на властите да предотвратят това.


description: Сред особено разпространени нелоялни практики са фалшивите намаления, обясни Димитър Маргаритов

title: Какви са най-честите измами при пазаруването

maintext:
Сега, по празниците, когато всички пазаруват в еуфория, има доста случи на фалшиви намаления. Понякога под огромни плакати, обявяващи намаления, има малък шрифт, с който се посочва, че то не се отнася за голям брой стоки, коментира в „Лице в лице” председателят на Комисията за защита на потребителите (КЗП) Димитър Маргаритов.
През празниците хората по-лесно правят покупки, без да сравняват оферти, посочи още той.
Маргаритов призова и самите потребители да са по-бдителни, особено когато става дума за онлайн търговия – там е и е по-лесно да се правят справки.
Има случаи, в които безусловното право за отказ от покупка онлайн не се признава от търговеца.
Като цяло обаче процентът на нарушенията е все по-малък, посочи Маргаритов.
Търговците постепенно се осъзнават, че коректното им поведение е най-добрият начин за привличане и запазване на клиенти.
При намаленията търговецът трябва да докаже, че е продавал стоката на старата цена поне 30 дни. И затова на етикета трябва да се посочва и старата, и новата цена.
В някои случаи може да се окаже, че цената с намаление всъщност е по-висока от цената на друго място без намаление – това е, ако търговецът е продавал преди това стоката на още по-висока цена.
Вземането на бързи кредити е рискова зона и е доста скъпо – дават се пари веднага, без да има проучвания на искащия, оттам лихвените проценти са сериозни. Хората прибягват до такива кредити, когато са в затруднение, но това е бизнес, в който се поемат рискове, каза още Маргаритов.
Вижте още във видеото:


description: Брет Арчибалд разказва невероятната си история пред Вяра Деянова

title: Как се оцелява след 28 часа плуване в океана, среща с акула и нападение от чайки

maintext:
Брет Арчибалд оцелява след като прекарва 28 часа в океана. Една бурна нощ той пада през борда на лодката в Индийския океан. Плува в открито море повече от 28 часа, среща се с акула, нападнат е и от чайки. И все пак оцелява. С него разговаря Вяра Деянова в рубриката „Красив ум” в предаването "120 минути" на bTV.
- Здравей, Брет.
- Здравей, Вяра, как си?
- Аз съм добре, ти как си?
- Аз съм много добре. Всеки ден е добър в моя живот.
- Какво си казваш, когато се събудиш и погледнеш в огледалото. Това е чудо, нали?
- Това е повече от чудо. Дори не се поглеждам в огледалото. Аз живея до морето. Поглеждам навън към водата, гледам океана, клатя глава и си казвам: „Благодаря ти, Господи, че все още съм тук."
- Нека започнем отначало, Брет. Преди колко време се случи това с теб, тази ужасна среща с Океана?
- Преди три години и половина, беше 2013 г., април, бяхме на сърф пътешествие за две седмици, и докато минавахме през протока Ментауай в Западна Суматра, Индонезия, аз се почувствах зле. Там се случи инцидентът.
- Паднал си от борда, защото ти е прилошало?
- Да, всички бяхме яли някаква много лоша пица. Събудих се в 1:30 ч. сутринта и се чувствах ужасно. Много ме болеше стомаха... Имах нужда от чист въздух и излязох навън на палубата. Започваше буря… Валеше, а на мен все така ми се гадеше. Повърнах няколко пъти. Явно съм изгубил съзнание и съм паднал извън борда. Когато се върнах в съзнание, вече бях във водата и виждах как лодката отплава.
В много, много, много дълбокия океан. На сто километра от брега. Чувството беше ужасно. Няма думи, които да опишат това. Отворих очите си, избърсах ги от водата с ръце, погледнах и видях, моята лодка на петдесет метра отдалечена от мен и си казах: "Не, това не може да е истина и изкрещях. Изкрещях: „Върнете се. Върнете с”, а те просто продължаваха по пътя си в бурята.
- И кое беше следващото нещо, което направи?
- Знаете ли, това е невероятно. Мислех си, че умирам. Давах си сметка, че съм в опасна дълбочина в Океана, в открито море, така да се каже. Няма място, откъдето могат да минат други лодки. Бурята беше много силна. И започнах да се сбогувам със семейството си.
Казах сбогом на съпругата ми, на дъщеря ми, тя се казва Зара, на малкото ми момченце Джейми. Но знаете ли, беше много странно, много негативни неща ми се струпаха много бързо и си казах „Ок, ще умра, но как ще умра - ще бъда изяден от акула? Ще се удавя?” И изведнъж се случи нещо. Ние всички имаме невероятна воля за оцеляване. Всеки един човек на този свят притежава това.
Мозъкът ми казваше: „Брет, спри”. Знаех, че лодката ми ще се върне за мен. Знаех, че приятелите ми ще се върнат да ме потърсят. Бързо премерих пулса си, той препускаше - беше нещо от рода на 190 удара в минута. Затворих очи и започнах да плувам. Направих упражнения, с които бързо успокоих пулса си. Ясно осъзнах, че трябва да плувам и се настроих много позитивно.
Представях си, че ще намеря дърво, дънер, пакет, който да мушна под дрехите и да стане пояс. Не спирах да мисля, че ще намеря нещо, което да ми помогне, но това така и не ми се случи. Нито за миг за тези 28 часа не намерих нищо.
- Имаше ли момент, в който да си помислиш, че тялото ти ще спре? Просто ще спре, въпреки волята ти.
- Вяра, ще ти призная - това се случи осем пъти. Просто знаех, че това се случва. Да, тялото ми спря. Появиха ми се крампи. Толкова ужасни крампи, дори и на пръстите. Тази част от ръката ми блокира. Останах в тази позиция и не можех да изпъна пръстите си. Започнах да изправям пръстите на едната ръка с другата и мислех, че ще отчупя вкочанените си пръсти. Мускулните ми връзки блокираха. Краката ми блокираха заради крампите. Аз блокирах и не можех да плувам и започнах да потъвам.
Но докато потъвах, умът ми казваше: „Бори се, бори се”. И придобих някаква сила, започнах да плувам и изплувах на повърхността отново. И така осем пъти. Спирах и всеки път нещо се случваше.
- Кога се появиха чайките?
- Вече беше съмнало, бях заспал… Усещането беше прекрасно. Казвах си: „О, толкова е приятно” и пляс, нещо ме плесна по главата. Както плавах, една чайка ме удари, обърнах глава и друга ме удари. Носа ми беше разкървавен, окото ми кървеше. Огледах се и си казах: „Уау, какво е това”. Е, това бяха чайките. Нападаха лицето ми. Но те си тръгнаха, явно бяха помислили, че съм умряла риба или нещо такова.
- И стигаме до историята с акула. Това е наистина невероятно.
- Беше много интересно. Мисля, че отново бях заспал. И тази риба започна да хапе тялото ми. Аз я ритах през цялото време. А тя започна направо да отхапва от мен и това ме събуди. Бутна се в бъбрека ми, силно. Интересното, е че реших, че това е баракуда. Има много такива риби в Океана. Невероятното, е че както захапа тялото ми, така ме върна отново във водата.
И си казах: „А, това не е баракуда, това е акула”. Потопих се под вода и започнах да се озъртам и видях акулата. В този момент си казах: „О, Боже тя е огромна. Ще ме изяде на един залък". Но после осъзнах, че това е черноперкова рифова акула. Дори повярвах, че ако се хвана за нея, тя може да ме хвърли на някой риф. Повярвах, че акулата може да ме спаси, а тя си тръгна. Аз започнах да плача, защото акулата си тръгна.
- Кой е моментът, в който си каза: „Няма да успея”? Имало е момент, в който от отчаяние си повтарял всеки компакт диск, който притежаваш, всяка книга, за да си в съзнание.
- Правих три неща - броях през цялото време. Хиляда и едно, хиляда и две, за да бъда в съзнание. Припомних си всяка една книга, която съм си купил през живота, Опитвах се да си спомня заглавието, автора, каква е историята, създавах в главата си азбучен каталог на книгите си. Правех същото и с музикалната си колекция - броях дисковете си. Говорех на децата си, говорех на дъщеря ми, на сина ми, подържах мозъка си зает, така че да не мисля за болката. Да не си давам сметка, че съм във водата.
Всеки път, когато си давах сметка какво се случва с мен, блокирах и си казвах няма да успееш. Виждах водата колко черна и безкрайна е. Нямаше край, а аз съм толкова уморен. Така, че се опитвах да отместя съзнанието си, да изключа ума си от факта, че съм във водата.
- Имаше момент, на голямо отчаяние. Позволи ли си да заплачеш?
- Не, знаеш, ли никога не съм плакал. Плаках само, когато акулата си отиде от мен. Защото наистина повярвах, че може да ме отведе до брега. След 12 часа моята лодка се върна. Аз видях моите хора, но те не ме виждаха. Аз бях във водата, но не можех да доплувам до лодката. Те гледаха към мен, аз крещях, а те се взираха в Океана, не можеха да ме чуят, да ме видят и отплаваха обратно.
- В този момент, помисли ли си, че умираш?
- Бях си поставил цел да остана жив докато лодката ми се върне. Знаех, че лодката ми ще се върне. Е, те се върнаха, но не ме видяха и си тръгнаха. И си казах не мога повече, не мога повече, и наистина поисках да умра, и в този момент видях Дева Мария. Тя стоеше пред мен. Знаех, че това не е истина, но в този момент, честно казано за мен беше истина. И си казах: „Ама как така ще умра. Това е знак”.
После видях момче, то плаваше и знаех, че трябва да го хвана. То плуваше и аз плувах, хванах го и него вече го нямаше. Знаех, че халюцинирам. Но на следващата сутрин, видях слънцето, видях една индонезийска рибарска лодка, започнах да плувам към тях, бяха толкова близо и отплаваха, отдалечиха се от мен. И тогава си казах „Умирам".
Взех решение, гмурнах се, обърнах се по гръб, погледнах небето, поех дълбоко вода и се опитах да прекратя живота си.
- И спасението, как се почувства, когато осъзна, че ще ти помогнат?
- О, Боже мой, това беше най-странното нещо. Точно когато се опитах да се удавя, бях под водата и дори ушите ми се пълнеха с вода, пак този мой мозък ми каза: „Ама какво правиш. Днес е красив ден, ще има кораби, бори се, бори се, бори се”. И аз изплувах на повърхността и видях кръст. Кръст, който се приближаваше към мен. Казах си, това е още една халюцинация. Но това беше носът на лодка „Баренджой”. Те се приближаваха, приближаваха, бяха толкова близо и се обърнаха. И слава Богу, че се обърнаха, защото бяха срещу течението и ми помогнаха да изплувам да се преместя, да се повдигна и така ме видяха.
Когато ги видях, бях толкова развълнуван, че изплувах напълно. Отново получих крампи и започнах да потъвам. Казах си това е нелепо, каква ирония, ще умра преди да са ме спасили. Толкова съм близо до спасението. После усетих, как някой ме хваща през гръдния кош и ме изтласква и ми казва: „Хванахме те, хванахме те”. Бях спасен.
- Най-голямото чудо, според мен, е че на другия ден отново влизаш във водата.
- Знам че е така. Знам.
Защо го направи това?
- Прекарах седем часа на австралийската лодка, която ме спаси. Прехвърлих се на моята лодка. Не бях спал толкова отдавна. Хапнах и отидох да си легна. Събудих се в полунощ - наоколо беше толкова тихо. Излязох и седнах, там откъдето паднах. Погледнах надолу и се запитах: "Как паднах оттук"? Заплаках. Плаках, плаках, плаках и усетих ръка на рамото ми. Беше капитанът. Видял ме е къде седя и дошъл, и той заплака. Не спираше да плаче.
Преживяхме най-удивителния момент и в един миг видях слънцето да изгрява. Обърнах се към него и казах: "Капитане, трябва да ме пуснеш отново във водата." А той каза: "Господи Брет, не, не и не. Няма ди ви позволя да влезете във водата отново. Ще ви вържа за лодката".
А аз му отговорих: „Не, трябва да ме пуснете, защото, ако сега не се спусна във водата, никога повече няма да го направя. Животът ми ще свърши”.
Той се съгласи. Аз, обаче свалих пояса си, и се хвърлих през палубата. Ще ми повярвате ли, че в този момент мозъкът ми щеше да се изпържи. Аз се гмурнах под вода и този глас в главата ми започна отново: "Не, не, излез, излез". Но аз заех, че трява да издържа. Хванах се за лодката и останах така, успокоих се, взех дъската си за сърф и останах осем часа във водата този ден. Нямам представа как направих това. Просто го направих.
- Това е невероятно, Брет. Кажи ми, някога питал ли си се защо това ти се случи? Какъв е урокът?
- Знаеш ли, Вяра, това се питам всеки ден, всеки ден… Това, което знам със сигурност е, че има смисъл да говоря пред хиляди хора по целия свят. Да ги окуражавам и мотивирам. Говорил съм пред близо 23 000 души. Споделял съм историята си с тях, защото вярвам, че щом това ми се е случило, значи мога да го споделя. Има толкова хора, които преминават през много трудни моменти, без изобщо да е нужно да са попадали в открито море, но аз им помогнах, защото този случай ме научи, че нищо в живота не е по-важно от моята вяра, семейството ми, приятелите ми. Всички сме свързани, а моят свят е едно добро място. И аз разказвам историята си по целия свят, и това за мен са щастливи дни.
- Брет, ти си невероятен човек и се надявам, че животът ще продължи да бъде толкова позитивен без акули и чайки.
- Винаги се намират подобни пречки в живота, въпросът е как се справяме с тях.
- Много благодаря.
- Аз благодаря. Довиждане.


title: Конгресът на САЩ ще разследва евентуалната намесия на Русия в изборите им

maintext:
Конгресът на САЩ ще разследва твърденията на ЦРУ, че Русия се е намесвала в президентските избори в САЩ през ноември в подкрепа на Доналд Тръмп, заяви днес лидерът на републиканците в Сената Мич Макконъл, цитиран от Асошиейтед прес.
Той каза пред репортери, че разследването ще бъде извършено от сенатската комисия по разузнаването. Двама ключови сенатори републиканци – Джон Маккейн и Линдзи Греъм, който е отявлен критик на новоизбрания президент, заедно с двама сенатори демократи, са поставили въпроса за такова разследване на действията на Кремъл.
По думите на Макконъл всяка намеса от чужбина в мерките за киберсигурност е обезпокоителна.
ЦРУ преди няколко дни оповести извода си с висока степен на надеждност, че Русия се е опитвала да повлияе върху изборния резултат в полза на републиканеца Доналд Тръмп, който по време на кампанията изрази адмирации за действията на руския лидер Владимир Путин. Новоизбраният американски президент обаче нарече тези твърдения на ЦРУ смехотворни.


description: Страната е втора по замърсяване на въздуха в Европа след България

title: Общественият транспорт във Варшава е безплатен заради замърсяването на въздуха

maintext:
Полската столица Варшава днес предлага на жителите си безплатен обществен транспорт, опитвайки да ги стимулира да оставят колите си у дома заради силното замърсяване на въздуха, предаде Асошиейтед прес.
Полша използва големи количества въглища за промишлеността и отоплението на домовете. Поради тази причина страната е втора по замърсяване на въздуха в Европа след България, според доклад за качеството на въздуха през 2016 г. на Европейската агенция за околна среда.
Градският съвет на Варшава посочи, че прогнозите за необичайно замърсен въздух днес се дължат на комбинацията от студено време, което засилва нуждата от отопление, и ниските ветрове. Властите на 1,7-милионната столица призоваха възрастните хора, децата, страдащите от астма, сърдечни и дихателни заболявания да избягват продължителни престои на открито.


description: Те са настанени в две болници във Варна

title: Четирима от пострадалите в Хитрино са с опасност за живота

maintext:
Четирима от ранените при взривовете в Хитрино все още са с опасност за живота, съобщи здравният министър в оставка Петър Москов във Варна. Те са настанени във Военноморската болница и в УМБАЛ „Св. Марина“.
„Двамата пациенти в интензивното на „Света Марина” са в стабилизирано, но още тежко състояние с опасност за живота. Във Военноморската болница има двама пациенти в стабилизирано, но тежко състояние, със сериозна степен на изгаряния и увреди на дихателните пътища”, уточни Москов.
Четирима от пострадалите в Хитрино в болници във Варна са в тежко състояние
Трима от ранените, които се лекуват във Венноморската болница, вече са без опасност за живота
Засега не се налага да бъдат транспортирани други пациенти от шуменската болница.
Здравният министър обяви, че личните лекари в населените места около Хитрино ще приемат пациенти без документи, а аптеките ще дават лекарства без рецепти.
Здравната система е реагирала адекватно в часовете след взривовете, но са извлечени поуки за подобряване на координацията при бъдещи кризи. Властите благодариха на близо 600-те доброволци, дарили кръв за пострадалите.


description: До края на седмицата ще бъдат преведени на Атомстройекспорт

title: НЕК получи парите за "Белене"

maintext:
Министерството на енергетиката предостави на „Национална електрическа компания“ ЕАД възмездна финансова помощ в размер на 601 617 133 евро за заплащане на присъдени суми по арбитражно решение между НЕК и „Атомстройекспорт”, съобщиха от енергийното министерство.
Това е станало възможно след становище от главна дирекция „Конкуренция“ на Европейската комисия, според което парите не представляват недопустима държавна помощ.
След като днес Министерството на енергетиката преведе сумата на НЕК ЕАД, компанията ще изплати присъдените суми по арбитражното дело. Сумата ще постъпи по сметката на „Атомстройекспорт“ до края на седмицата.
Китайската национална ядрена корпорация прояви интерес към "Белене"
Потвърдили са готовността си да участват в проекта на пазарна основа и без държавна инвестиция
Българската и руската страна се споразумяха срещу пълно изплащане на дължимата сума за вече изграденото оборудване за АЕЦ „Белене”, АСЕ да се откаже от лихвите, натрупани след постановяването на арбитражното решение.


description: На борда на самолета са пътували 48 души

title: Няма оцелели при самолетната катастрофа в Пакистан (СНИМКИ и ВИДЕО)

maintext:
Няма оцелели пътници при самолетната катастрофа в Пакистан, предадоха световните агенции.
По-рано пътнически самолет на Пакистанските международни линии се разби в северната част на страната. На борда му са пътували общо 48 души.
Причините за катастрофата за момента не са установени.
Сред жертвите има и трима чужденци – двама австрийци и един китаец, съобщиха представители на пакистанските власти.


description: Александър Ван дер Белен спечели с проевропейска платформа и защита на правата на имигрантите

title: Новият президент на Австрия

maintext:
Александър Ван дер Белен спечели президентските избори в Австрия с проевропейска платформа и защита на правата на имигрантите.
Ако погледнем биографията на политика от Зелената партия, става съвсем ясно защо възгледите му по този въпрос са диаметрално противоположни на тези на Норберт Хофер, победения му съперник от евроскептичната и антиимигрантска Партия на свободата, пише ДПА, цитирана от БТА.
Ван дер Белен е роден през 1944 година във Виена. Баща му е руснак, майка му е естонка, и двамата са избягали от Съветския съюз. Фамилията му е холандска, защото семейството на баща му е емигрирало около 1700 година от Холандия в Русия.
"Наистина не може да очаквате, че аз, дете на бежанци, ще кажа, че родителите ми е трябвало да бъдат прогонени", каза той, обяснявайки защо е против наложените от правителството ограничения за броя на влизащите в страната бежанци.
Александър ван дер Белен ще е новият президент на Австрия
72-годишният университетски преподавател по икономика заяви, че проевропейската позиция е била ключът за победата му
Ван дер Белен се разграничи и от евроскептика Хофер, като наблегна на необходимостта от силен, единен ЕС, особено имайки предвид неяснотата, която цари около бъдещата американска администрация на Доналд Тръмп.
"Европа може би ще трябва да стегне редиците си и да дефинира ценностите си", като реакция на засилващия се изолационизъм на САЩ, каза той в седмицата преди решаващия вот за президентския пост. В Австрия държавният глава има предимно представителни функции. В политическата биография на Ван дер Белен има някои обрати.
Саша, както го наричат приятелите и близките му, е израснал в отдалечена планинска долина в Тирол и е учил икономика в Инсбрук.
Докато работи в икономически изследователски институт, Ван дер Белен влиза в средата на 70-те в Социалдемократическата партия, когато много млади хора виждат в канцлера Бруно Крайски символ на една по-модерна и активна на международната сцена Австрия.
В средата на 80-те обаче е привлечен от зараждащото се движение на "зелените", чиито активисти окупират мочурища край Дунава, за да блокират изграждането на ВЕЦ.
Ван дер Белен влиза в Зелената партия и през 1994 г. става неин депутат. Само три години по-късно брадатият професор е избран за лидер на партията и 11 години заема този пост.
На президентските избори Ван дер Белен реши да се кандидатира като независим, макар че кампанията му бе до голяма степен финансирана и организирана от "зелените". Той се опита да достигне с посланията си до център-десните избиратели, като подчертаваше алпийските си корени и през последните месеци от кампанията си започна да се облича в традиционни австрийски дрехи. Но на представителя на интелигенцията му бе трудно да намери път към работническата класа. Ван дер Белен държи личният му живот да си остане личен.
Втората му съпруга - Дорис Шмидауер, е председател на парламентарната фракция на Зелената партия - пост, от който няма намерение да се отказва като първа дама. Ван дер Белен има двама синове от първия си брак.


description: Проникванията са започнали през 2010 г. и са продължили няколко години

title: ФБР разследва възможни китайски хакерски атаки срещу правителствена агенция

maintext:
ФБР разследва хакерски атаки срещу Федералната корпорация за застраховане на влоговете (ФКЗВ), зад които според нейни служители стоят китайски военни, предадоха Ройтерс и ТАСС.
ФКЗВ е една от трите правителствени агенции, които регулират търговските банки в САЩ. Тя разглежда плановете на големите банки за справяне с фалит и има достъп до данните за влоговете на милиони американци.
Хора, запознати със случая, казаха, че миналия месец ФКЗВ е позволила на сътрудници на Конгреса да направят преглед на вътрешната комуникация между нейни висши служители във връзка с хакерските действия. От комуникацията ставало ясно, че според началниците на банковия регулатор кибератаките са били извършени от хакери, действащи по поръчение на китайската армия.
Проникванията, при които хакерите са получили достъп до десетки компютри, включително на работното място на бившата председателка на ФКЗВ Шийла Беър, са започнали през 2010 г. и са продължили няколко години. Освен от ФБР те са разследвани от комисия на Конгреса.
Тази година ФКЗВ е докладвала на Конгреса за поне седем сериозни според нея инцидента, свързани с компютърната сигурност, които станали през 2015 или 2016 г.
Според годишен доклад на регулатора през финансовата 2015 г. са били регистрирани 159 случая на непозволено компютърно проникване. При повечето от тях обаче ставало дума не за хакерски атаки, а за недобросъвестни действия на служители, които копирали поверителни данни върху свои носители. ФКЗВ уверява, че е затегнала мерките за сигурност.


description: Той признава, че може и да се докаже превишена скорост

title: Управителят на „Булмаркет”: Има комбинация от причини за инцидента в Хитрино

maintext:
Има комбинация от причини за трагедията в Хитрино – висока скорост, лоша инфраструктура и лоша сигнализация. Това обяви в интервю за bTV Станко Станков, управител на „Булмаркет”, чиято собственост е взривилата се на 10 декември влакова композиция.
Управителят на „Булмаркет” също не изключва версията за превишена скорост
В интервю за bTV той съобщи, че е наел чуждестранни специалисти, които да водят паралелно разследване на случая
Той уточни, че 20 от цистрените, които са пътували от Бургас към Румъния, са били пълни с пропилен, 3 – с пропан-бутан, една е била дефектна и е остнала празна и две са били резервни. Те са били натоварени, проверени и подредени от „Нефтохим” в Бургас. Според нашата експертиза вагоните са били подредени правилно вагоните.
Станко Станков признава, че една от вероятните причини за инцидента е висока скорост. Той уточни, че при разследването машинистите са казали, че са карали с нормална скорост. Те разбрали, че се е скасала една от композициите, вторият машинист слязъл да провери и след две минути чул гръм.
Влакът, причинил трагедията в Хитрино, се е движил с превишена скорост
Това сочат данните от флашпамет на единия локомотив, съобщи източник на bTV
Собственикът на „Булмаркет” е поканил специалисти от Германия да направят паралелно разследване. На въпроса дали се съмнява в българските институции той каза, че в България такава тежка влакова катастрофа с газ не е имало досега.
Станков твърди, че е 100% собственик на компанията „Булмаркет” и може да го докаже с документи.
Компанията ще обезщети пострадалите при трагичния инцидент, увери управителят й.
Станко Станков не се е срещал досега с близките на загиналите при инцидента и с хората, останали без домове, защото не е сметнал за уместно да го прави.
Вижте цялото интервю във видеото:


description: Успяхме да насочим вниманието към теми, към които иснтитуциите не биха искали да бъде обърнат погледът на журналистите, коментира Цънцарова

title: Репортерите на „Тази сутрин“: Най-доброто от разследванията на Мария Цънцарова

maintext:
2016 г. предложи по много от всичко. Успяхме да насочим вниманието към теми, към които иснтитуциите не биха искали да бъде обърнат погледът на журналистите, коментира репортерът на „Тази сутрин“ Мария Цънцарова.
Припомнете си във видетото разследванията ѝ за скъпите джипове на горските стопанства, условията в затворите и кортежите от луксозни автомобили по улиците. Промени ли се нещо?


description: Над 70% от французите се страхуват от терористични атаки по Коледа и Нова година.

title: Коледа под знака на терора: Как Париж отбеляза празничните дни

maintext:
В края на месец ноември паралелни полицейски акции в Страсбург и Марсилия разбиха терористична мрежа, която е била готова за незабавни действия. Атентатът е трябвало да се случи в Париж на 1 декември.
Французите изпращат една тежка година, която премина под постоянна терористична заплаха. Над 70% от тях се страхуват от атаки по Коледа и Нова година.
„Страхът у французите е напълно нормална човешка реакция. Измина повече от година от 13 ноември 2015 г., но атентатът остава запечатан в психиката на хората, особено на тези, които са загубили любими хора. Коледа е символ на семейно щастие и точно в такъв момент страховете се засилват”, смята психологът Асма Гефини, работила с много от оцелелите след 13 ноември.
Фенери, балони, паметни плочи и свещи – Париж си спомни за жертвите на атентатите
При нападенията бяха убити 130 души
„Атентатите от ноември, както и тези от януари 2015 г., засягат цялото френско население. Насаждат се страхове, че всички ще станат жертви на атентат и точно в това се състои тероризмът – терор от неяснотата къде, кога и как ще удари”, пояснява Гефини.
Площадът на Републиката в Париж днес се е превърнал в символ на свободата на Франция и на непреклонния дух на парижани пред опасността от нови терористични атаки.
„За мен площадът на Републиката е символ на неподчинена Франция, която не се страхува и която ще продължи да живее. Това е Франция на тези, които искат да живеят заедно, Франция, която обича чужденците и ги приема. Това е символ на правата на човека. Това е Франция отворена към света”, каза Гефини.


description: Бедни бременни българки били убеждавани да продадат децата си

title: Разкриха български канал за продажба на бебета в Гърция

maintext:
Гръцките власти, разкриха български канал за продажба на бебета в южната ни съседка. Това съобщи вестник „Та неа”. Те са ги продавали срещу 6000 до 8000 евро .
Полицията в град Катерини е започнала разследването си срещу 13 нелегални осиновявания, в която са участвали българските граждани.
Групата е действала в продължение на три години. Тя намирала бременни жени в България, които са в затруднено материално положение, и ги убеждавали да продадат бебетата си на гръцки семейства.
Престъпниците са прехвърляли жените в Катерини, където оставали до раждането на децата. След раждането бебетата били продавани на бездетни гърци.
В периода октомври 2013 – май 2015 са продадени общо 13 деца.


description: Пожарната продължава да изтегля цистерните една по една

title: Във вторник хората от Хитрино ще могат да се приберат по домовете си

maintext:
Принудителната евакуация на Хитрино свършва другата седмица. Хората ще могат да се приберат у дома във вторник, обеща премиерът в оставка Бойко Борисов, който посети селото тази вечер.
Пожарната продължи да изтегля цистерните една по една и да ги извозва до кариерата край село Каменяк.
Днес са изтеглени четири, една е готова да бъде изтеглена утре.
„С висока скорост работят експертите, но те са на границата на риска. Бихме могли да прибързаме, но след това населението ще се чувства неловко в една такава ситуация”, коментира Борисов.
„Виждам вторник като краен срок”, допълни той.
Хората от селото влизат по график и с полицейски ескорт по домовете си, за да нахранят животните или да си вземат топли дрехи.
Зрител на bTV от Хитрино ни изпрати кадри, заснети с телефон, от разрушената си къща, при контролирано влизане в селото.
Селото е под полицейска обсада и през нощта.
На главната улица химици следят нивата на изтичащия от цистерните газ.


title: Италианците гласуваха с „не” на референдума, Матео Ренци подава оставка (ОБЗОР)

maintext:
Италианският министър-председател Матео Ренци понесе тежко поражение на референдума за конституционна реформа, предаде Ройтерс.
Близо 60% от италианците са отхвърлили реформата, която щеше да концентрира властта в ръцете на правителството. Премиерът спази предизборното си обещание и обяви, че се оттегля от поста.
"Аз загубих и ще го призная на висок глас, макар и с буца в гърлото, защото не сме роботи. Вярвам в Италия, затова смятам, че е нужно да я променим", каза Ренци.
Реформата предвижда съсредоточаване на властта в ръцете на правителството. Критиците я определяха като антидемократична, а поддръжниците настояваха, че тя ще направи Италия по-стабилна.
След изявлението на Ренци за оставката популисткото Движение „Пет звезди” на комика Бепе Грило заяви, че е на път да управлява Италия. Движението беше начело на кампанията за гласуване против предлаганите от Ренци конституционни промени.
Самият Грило приветства заявлението на Ренци, че ще подаде оставка, и призова за незабавни предсрочни избори.
„Сбогом, Ренци. Демокрацията победи, главният победител са италианците. Сега бързо гласуване. Новото изборно законодателство трябва да бъде прието за седмица”, написа Грило в своя блог.
Луиджи Ди Майо, един от лидерите на популитската партия, каза, че референдумът показва, че „гражданите са тези, които управляват институциите”, а не един човек като Ренци.
Ди Майо заяви, че движението ще започне работа по свое правителство.
Решението дали да приеме оставката на Ренци, или не, е на президента Серджо Матарела.
Очаква се премиерът да бъде помолен да остане на поста, поне докато парламентът приеме проектобюджет, което се предвижда да стане този месец, и евентуално да ревизира изборния закон, преди да бъде определена дата за избори, посочва Асошиейтед прес.
Европейските лидери приеха спокойно резултатите, като увериха, че криза няма.
"От моя гледна точка ние ще продължим работата си в Европа, поставили сме правилния фокус. Все пак работих много добре с г-н Ренци", отбеляза германският канцлер Ангела Меркел.
"Италия е силна страна, свързана с европейския проект, и знам, че вотът няма да се отрази на желанието ни да посрещнем заедно трудностите и да изградим по-динамична Европа", посочи Мишел Сапен, финансов министър на Франция.
Финансовите пазари бързо се възстановиха, след като при излизането на резултатите еврото падна до най-ниското си ниво от година и половина.


description: Западни разузнавания извършвали подривна дейност през медиите

title: Путин пази духовно-нравствените ценности на руснаците с държавна доктрина

maintext:
Руският президент Владимир Путин одобри доктрина за информационна сигурност на страната, предаде ТАСС.
Текстът предупреждава за нарастващите възможности на ред страни да въздействат върху руската информационна инфраструктура с военна цел. Тези държави засилват действията си за техническо разузнаване срещу руските държавни органи, научни организации и предприятия от отбранително-промишления комплекс. Това е един от основните фактори с негативно влияние върху информационната сигурност на Русия, се казва в доктрината.
Документът отбелязва и "нарастващото информационно въздействие върху населението на Русия, на първо място младежта, с цел размиване на традиционните руски духовно-нравствени ценности". На този фон, пише в доктрината, руските медии са дискриминирани зад граница, а на журналистите се пречи да си вършат работата.
25 г. след СССР, руснаците искат нов Съюз
Тъгуват по съветското минало, но не искат да го повторят
Вероятно се имат предвид проблемите на пряко финансираната от Кремъл телевизия RT, която нееднократно е уличавана в едностранчиво отразяване на събитията, от които Русия има интерес. Освен това, много западни анализатори твърдят, че с руски пари се захранват новинарски сайтове в цяла Европа. Стигна се до там в САЩ да обвиняват Русия за кибератаки преди президентските избори. Москва отрича тези обвинения.
В доктрината за информационна сигурност се отбелязва, че компютърните престъпления в Русия не са под контрол, особено в кредитно-финансовата сфера. Там и равнището на системите за IT сигурност е оценено като недостатъчно добро.
Като друг проблем е отчетена зависимостта на Русия от вносни компоненти и програмно обезпечение.


description: Новото кафене Републиката на котките ще се превърне в туристическа атракция

title: В Санкт Петербург беше открито най-голямото в Европа котешко кафене

maintext:
Най-голямото котешко кафене в Европа, в което ще живеят постоянно 60 писани, беше открито в Санкт Петербург, предаде ТАСС.
Това е второто заведение от подобен тип в града след известната Котешка република. Новооткритото кафене ще стане филиал на градския Музей на котката. Неговите обитатели постъпват от благотворителни приюти и от Ермитажа, който също се слави със своята музейна популация.
Новото котешко кафене "Републиката на котките" ще се превърне в туристическа атракция, като тук ще се провеждат и "котешки концерти", в които ще взимат участие известни музиканти. В същото време "котешкият афиш" непрекъснато ще се обновява. Оборудвани са кафене и магазин за специализирани сувенири.
Сред новите обитатели на "Републиката" ще фигурират известни вече персони. Като черно-бялата Тифани с различен цвят на очите, която ще кандидатства за "президент" на заведението.


description: Вижте във видеото атмосферата в града два дни след атентата

title: Берлинчани се зарекоха: „Няма да ни разделите“

maintext:
Преди два дни камион се вряза в коледен базар в Берлин, отнемайки живота на 12 души. Днес всички базари в германската столица са отворени при изключителни мерки за сигурност. Затворен остава само този на „Брайтшайтплац“, на който беше извършен атентатът. В четвъртък обаче той отново ще посреща посетители.
Днес берлинчани, сред които и чужденци, които живеят в града, и бежанци пяха „Ние сме светът“ и отправиха послание срещу страха, за да вдъхнат кураж на ранените.
Те носеха плакати с надписи: „Няма да ни разделите“.
Берлин на сутринта след атентата (СНИМКИ, ВИДЕО)
Берлинските власти изтеглиха камиона убиец. Наша зрителка ни показа кадри този този момент
„Няма да се поддадем на някакви превъртели идиоти, чийто мозъци са замъглени и не могат да мислят трезво – зарече се берлинчанката Алексия пред камерата на bTV. – Не могат да ни вземат свободата“.


description: То може да бъде свалено от сайта на Планинската спасителна служба

title: Ново мобилно приложение спасява изгубили се хора в планината

maintext:
Зимният сезон във всички курорти започва след броени дни. Планинските спасители напомнят да не тръгваме в планината без две неща – без планинска застраховка и без мобилно приложение за установяване на местонахождението.
Приложението се сваля от сайта на Планинската спасителна служба. При беда без да имате интернет само с три натискания телефонът подава координатите ви към спасителите и те ви откриват по тях.
Телефонът трябва да бъде на топло място, за да се съхрани по-дълго батерията.
Веднъж подали координатите си на спасителите, стойте на място, за да ви намерят по-бързо.
От тази зима мобилните оператори и спасителите ще обменят информация, за да могат бързо да открият по телефона му изгубил се в планината човек.


title: Зимата се завърна

maintext:
Зимата се завърна със снеговалеж и виелици. Най-много натрупа в Тетевенско и Неделино, където свикаха кризисни щабове.
Сняг като този в района на Тетевен не е валял от години, на места минава метър. Пътната мрежа на територията на общината е проходима, но при зимни условия.
Четири селища останаха без ток през нощта, но авариите вече са отстранени. Проблемите с водоподаването също.
Обстановката след снега – зимна, но спокойна (СНИМКИ И ВИДЕО)
Най-много сняг падна в Ловешко
В момента ситуацията е овладяна, каза кметът на Тетевен д-р Мадлена Бояджиева. Тя допълни, че няма данни за бедстващи хора.
Почистването на уличната мрежа и тротоарите продължава.
Пътищата в страната са проходими
Снегорините дежурят в столицата и по магистралите, в 1 ч., се очаква отново да завали сняг, така че те имат готовност да почистват през цялата нощ. Затворени за движение са Троянският проход, Върбишкият проход, както и пътят Рибарица - Шипково.
Заради падналия сняг, по обед общинаобяви частично бедствено положение. Пет населени места останаха без вода. Частично бедствено положение в Неделино Пет населени места за без вода, от утре ще се кара минерална
Тежка остава обстановката в цялата Ловешка област. Основните пътища все пак са обработени.
В София 150 снегорина работеха през целия ден. Машините са разположени на 68 места в града. Големите булеварди са изчистени до асфалт, но не такава се оказа ситуацията с малките квартални улици, които осъмнаха непочистени. Трудно се придвижваха и пешеходците. Снегорините не са минали и през Княжево.
Според столичния кмет обаче още не се налага да се чистят малките улици.
От общината припомниха, че гражданите сами трябва да почистват тротоарите и междублоковите пространства.
Снегът дойде отново, затрудненията по пътищата не закъсняха
И днес се очаква да превали слаб сняг, главно в планинските райони и на отделни места в Западна и Северна България
Обстановката в цялата страна се нормализира, съобщи за bTV инж. Георги Златев, директор на дирекция "Поддържане на пътната инфраструктура" в АПИ. Той допълни, че през нощта ще продължи обработката срещу заледяване. Утре ще бъде ограничено движението на тежкотоварни автомобили по магистралите, за да се облекчи пътуването на хората за празниците.
Докога ще има силни виелици и да очакваме ли още снеговалежи?
В момента снеговалежите почти навсякъде, с изключение на планинските райони, макар и временно, спряха, но остава много ветровито, особено в източната половина от страната, където поривите на вятъра са все така опасно силни, със скорост над 60 – 70 км в час, в Бургас и Кърджали - над 80 км/ч, а в Сливен скоростта на вятъра надхвърли ураганните 120 км/ч.
Прогнозите са в Източна България да остане ветровито и да продължи да духа много силен вятър. Очаванията са след временно спиране, отново да завали сняг и комбинацията между снеговалежи и силен вятър да създаде условия за преспи и навявания в източната част на страната. Там за пореден ден е в сила Код жълто за опасно време.


title: Доброволците в България все още работят без закон

maintext:
Близо 20 хиляди души са доброволците към Българския червен кръст през тази година. Организацията разчита почти изцяло на тях за спасителните акции при бедствия, аварии и катастрофи.
В същото време страната ни все още е една малкото европейски държави без закон за доброволчеството.
Екатерина Ковачева e част от групата водачи на спасителни кучета към планинската спасителна служба при БЧК. Тя и още около 600 души са доброволни планински спасители. Работят на дежурства, но са готови да се отзоват във всеки момент на нужда.
„На първо място това е усещане - просто ставаш и тръгваш. Не мислиш дали ти е трудно, дали ти е студено, просто тръгваш и искаш да помогнеш на някой”, обяснява Екатерина.
Последно водачи с кучета работиха при издирването на хора в Хитрино.
За поредна година доброволческите организации остават без закон, който да подпомага дейността им.
„На доброволеца да му се осигури качество на това да се опази живота му, по отношение на това да бъде застрахован, по отношение на това да бъде подготвен, в различните случаи, когато има нужда от логистична подкрепа, те да я получат, да бъдат командировани и така нататък”, обясни д-р Славита Джамбазова.
Вече е ясно, че внесените два законопроекта няма да бъдат приети от този парламент. Така остава и проблемът, че понякога в екстремни ситуации работодателите не пускат доброволците да се включат в акции.


title: Ахмед Меджип: Жертвите със сигурност са над седем

maintext:
„Жертвите не са четири както казва, със сигурност са над седем души”, каза пред камерата на bTV Ахмед Меджип от Шумен, който е имал бизнес в Хитрино.
„В съседство на магазина ми – мъж и жена са починали. Две деца извадиха изпод къщата, но те са сирачета, нямат къща, нямат родители. От другата страна на релсите също има загинали”, каза той.
Взривът в Хитрино: Седем загинали, 29 ранени (СНИМКИ и ВИДЕО)
Влаковата композиция, която дерайлира и избухна, се е състояла от общо 26 цистерни, три от които са превозвали пропан-бутан, 20 – с пропилен, а три са били празни
Това, което е разбрал от жп работниците на гарата, влакът на „Булмаркет” е навлязъл в гарата с много висока скорост, а е трябвало да влезе с 40 км/ч.
„Хората са потресени, плачат на всеки ъгъл”, каза Меджип.


description: Преди пет години в църквата „Св. Св. Кирил и Методий” се появиха огромни пукнатини, наложи се тя да се изнесе на площада, а след това – и в бирария

title: Бургаска църква отвори врати след уникално укрепване

maintext:
Пет години след като се появиха първите пукнатини по бургаския катедрален храм „Св. Св. Кирил и Методий” – толкова големи, че се оказаха опасни за миряните, днес той отново отвори врати – след уникална операция по укрепване.
Църквата е осигурена да поема всякакви въздействия, вкл. и сеизмични, така че хората вече няма от какво да се притесняват, увери проф. Йордан Милев, проектант на укрепването на храма.
Първите пукнатини по сградата, която е паметник на културата, се появиха точно на Никулден преди пет години. На Богоявление започва укрепването, а на Цветница църквата се премести на площада.
Първият Великден под открито небе се превърна в най-масовата служба.
След това обаче се наложи храмът да се премести дори в… бирария.
В продължение на четири години църквата беше ремонтирана по нова технология, използвана за първи път в България.
Основите бяха продължени с 12 м, а всички куполи са облепени с въглерода тъкан – както се прави в Италия. Използвани са и метални обтегачи, които да държат цялата конструкция на църквата здрава.
Има и система за мониторинг за евентуални деформации в църквата, а на всеки няколко месеца ще се извършват и оглед, обясни проф. Милев.
„Сградата е била в е много лошо състояние и се налага да се обръща голямо внимание. Така трябва да се процедира с всеки паметник на културата – но като се действа предварително, а не да се изчаква сградата да стигне до това състояние”, коментира проф. Милев.
В момента стенописите на църквата са свалени и чакат реставрация. Външната фасада на храма също трябва да бъде поправена.
Вижте още във видеото:


description: Това са Траянополският епископ Киприян и Месемврийският епископ Яков

title: Избраха двамата претенденти за нов Старозагорски митрополит (ОБНОВЕНА)

maintext:
Траянополският епископ Киприян и Месемврийският епископ Яков са избраните от епархийските избиратели на Старозагорската епархия претенденти за нов Старозагорски митрополит. Това съобщиха от отдел "Връзки с обществеността" при Светия синод на БПЦ.
За да има максимална прозрачност, вотът се излъчваше на живо в интернет.
На състоялия се днес епархийски избирателен събор в Стара Загора избирателите, излъчени от епархията, са дали своите гласове за Траянополски Киприян - 24 гласа, и за Месемврийския епископ Яков - 20 гласа. Те са събрали изискваните от Устава повече от половината гласове на епархийските избиратели.
Изборът ще бъде внесен за разглеждане в Светия Синод.
Следващата неделя ще се състои Каноничният избор на новия Старозагорски митрополит измежду двете кандидатури, получили най-много гласове при епархийския избор.
Съгласно Устава на БПЦ-БП Старозагорската епархия ще продължи да се управлява от наместника на овакантения престол - митрополит Антоний, докато новоизбраният митрополит встъпи в длъжност.
След одобрението на епархийския избор в първата света неделя митрополитите от Светия синод ще изберат и утвърдят канонически за митрополит на овакантената Старозагорска епархия един от двамата избрани кандидати.
Новоизбраният епархийски митрополит ще встъпи в правата си в същия ден, след като Светият синод му съобщи официално, че е канонически избран.


description: Анис Амри е бил осъден на четири години затвор в Италия, където отишъл след Арабската пролет; после трябвало да бъде екстрадиран в родината си, но това не се случило

title: Братята на заподозрения за атентата в Берлин: Беше нормален, в затвора се промени напълно

maintext:
„Чухме новините, било същото като в Ница, но очаквахме извършителят да е брат ми”, споделя пред „Скай нюз” единият от братята на Анис Амри – тунизиецът, когото полицията в Германия издирва за нападението на коледния базар в Берлин.
Според него той се е променил много в затвора в Италия, където е лежал няколко години.
„Мисля, че времето, което прекара в италианския затвор, го е променило. Там е срещнал много хора… хора от Сирия, от Египет. Като напусна Тунис, беше като всички останали”, обяснява брат му, чието име „Скай нюз” не посочва.
„След революцията той, заедно със свои приятели, отиде в Италия. Там имаха проблеми. Някои останаха, други се върнаха в Тунис... В Италия ги настаниха в лагер. Там Анис беше и 4 години в затвора. Като го освободиха, отиде в Швейцария, а после в Германия.
Германските власти наблюдавали атентатора с месеци
Наблюдението обаче било свалено заради липса на доказателства
Някои казаха, че нападателят е от Татaуин, но изобщо не смятахме, че може да е той. Още повече, че сега ние не знаем много за живота му – къде живее и какво работи”, казва брат му.
Другият му брат също казва, че престоят в затвора е променил Анис.
„Преди беше нормален, но излезе от затвора с променено съзнание, беше напълно различен”, споделя той.
„Ако се потвърди, че той е извършителят, тогава да отговаря сам! Той не представлява никого! Желанието ни беше Аллах да осветли пътя му, но сега виждате колко сме съсипани. Майка, татко, братята му… плачем. Той ни съсипа. Очаквахме повече от него…”
В Германия арестуваха четирима души, свързани с нападението в Берлин
Излизат и все повече подробности за заподозрения за атаката тунезиец Анис Амри
Междувременно италианските власти съобщиха, че данните на Анис Амри са били вписани в единната информационна Шенгенска система.
В. „Кориере дела сера” се опитва да възстанови последните години от живота на предполагаемия атентатор, като се позовава на източници, близки до разследването.
Анис Амри е дошъл в Италия през Средиземно море през 2011 г. по време на мигрантската вълна от Северна Африка след Арабската пролет.
Амри е казал на властите, че е непълнолетен и е бил настанен в специален център за временно пребиваване на непридружени. Същата година участвал в умишления палеж на този център, намиращ се на остров Лампедуза. За това деяние, както и за други провинения, бил осъден на четири години затвор.
Излязъл е от затвора през 2015 г. и италианските власти му наредили да напусне страната. Той обаче така и не бил депортиран в родината си, защото туниските власти не изпълнили в законовия срок необходимите бюрократични процедури за това.
В резултат Анис Амри се отправил към Германия.
Според в. „Кориере дела сера” в затвора в Палермо, където излежавал присъдата си, Амри се отличил със склонност към насилие, но не и с привързаност към екстремистка ислямистка идеология.
Сега се твърди, че той се е радикализирал в затвора. Ако това се окаже така, то Италия има сериозен проблем с радикализацията на хора зад решетките, отбелязва италианското издание.


description: Трите жени са убити от мъж с пушка, който по-късно е бил арестуван

title: Председател на общински съвет и двама журналисти са застреляни във Финландия

maintext:
Лидерът на общински съвет във финландския град Иматра град край границата с Русия и двама местни журналисти бяха застреляни на излизане от ресторант късно вчера, предаде АФП, като се позовава на полицията.
Разследващите съобщават, че трите жени най-вероятно са убити от мъж с пушка, който по-късно е бил задържан.
Заподозреният е бил подложен на разпит, но въпреки това мотивите за нападението остават неизвестни. Според властите по всяка вероятност мъжът ще разкрие причините за нападението след повторен разпит.
„Стрелецът е мъж на 23 години, финландец. Към момента изглежда, че жертвите са били избрани случайно“, заявиха от ръководството на разследването, според които нападателят е криминалнопроявен.
Също така към момента няма информация, че преди инцидента убитите жени са се познавали помежду си, уточнява БГНЕС.


description: Очакваме вашите въпроси и коментари по темите в предаването

title: Кървав атентат в Турция

maintext:
Вторник сутрин в „Тази сутрин”:
- Кървав атентат в Турция. Убиха с разстрел на публично събитие посланика на Москва. Какви ще са последиците и ще се променят ли отношенията между двете държави? Анализ на разузнавача Горан Симеонов;
- Защо закриват училище със 160-годишна история в Плевен. На живо: Родители и ученици срещу общината;
- Влакът-убиец се е движел с два пъти по-висока скорост. Още детайли от разследването на живо – говорителят на главния прокурор Румяна Арнаудова;
- На живо от Хитрино – изтеглена ли е и последната цистерна и докъде стигна възстановяването на домовете на хората? Криминалният психолог Тодор Тодоров за ужаса да се върнеш в разрушения си дом;
- На крачка от нов кабинет – разбраха ли се реформаторите и ГЕРБ? Кой ще е новият премиер. В студиото – Методи Андреев, Нено Димов и Татяна Буруджиева;
- След големия финал във „Фермата”– какво не достигна на Финци, Галя и Силвия да спечелят?;
- В седмицата преди Рождество Христово – музика, която пази българския дух. Гостува Теодосий Спасов.


description: Ивайло Калфин и Румен Петков също ще се оттеглят. Това ще стане на 15 януари

title: Георги Първанов се оттегля от лидерския пост в АБВ, но не и от политиката (ВИДЕО)

maintext:
Председателят на ПП АБВ и президент на България (2002 – 2012) Георги Първанов обяви, че той и заместниците му Ивайло Калфин и Румен Петков ще се оттеглят от лидерството в партията, съобщиха от пресцентъра на АБВ.
Това ще се случи на заседание на Конгреса на АБВ на 15 януари.
Оттеглянето на Първанов обаче не означава, че напуска политиката.
По думите му тримата правят крачка назад, „за да пуснем младите“, но ще бъдат до тях, когато става дума за раждането на политиките, за правенето на изборите.
Промени в ръководството на АБВ ще бъдат обявени утре
От партията отричат, че лидерът им Георги Първанов ще я напусне
„Основната причина е, че ние добре прочетохме събитията от последните месеци и години. Ако щете дори вотът на референдума, на изборите. Очевидно хората искат промяна. Тя не може да се прави по модела, който демонстрират някои – някой друг да се промени, а пък ние да си останем в политиката“, каза Първанов.
„Трябва да има нов тип партии. Досегашните партии у нас са с консервативна структура. Трябват ни партии от тип партия-движение, както е на Запад, както е в САЩ“, смята Първанов.
„Няма да посочвам наследник – каза той. – Ще има номинации на нашите организации. На Гражданския ни съвет, на младежката и на женската ни организации и др. Т.е., един процес, който трябва да завърши с избора на нов председател“.
Първанов увери и че няма да става народен представител.
По-късно през деня, на пресконференция в Парламента, той отбеляза, че още има сили да помогне не само на партията, но и в национален план със своите връзки и контакти. По думите му дошло е време, в което трябва да се управлява с ума и таланта на цялата нация. Той посочи, че не би искал да се занимава с оперативна работа, но ще бъде ангажиран с идеите и инициативите на партията и ще обиколи отново страната по време на предизборната кампания.
Румен Петков определи като дълбоко некоректни внушенията за напускане на политиката. Никой от нас няма да се дистанцира от партия АБВ, каза той и добави, че за тях АБВ е кауза и ще продължат да работят за нея.
Във връзка с решението на президента Росен Плевнелиев да не състави служебен кабинет Първанов коментира, че той е нарушил Конституцията.
„След един мандат на гафове, грешки, неудачни стъпки, на финала грубо наруши Конституцията на Република България. Президентът е задължен в случай на несъставяне на кабинет да организира служебно правителство. Това е записано в чл. 99 ал. 7 (...) г-н Плевнелиев би трябвало да знае, че това не е концерт по желание“, каза Първанов.